2012-es labdarúgó-Európa-bajnokság
A 2012-es labdarúgó-Európa-bajnokságot Lengyelország és Ukrajna közösen rendezte meg 2012. június 8. és július 1. között. Lengyelországban Varsó, Gdańsk, Poznań, Wrocław, Ukrajnában Kijev, Harkov, Doneck és Lviv városa rendezett mérkőzéseket. Ukrajna válogatottja először vett részt Európa-bajnokságon, és ez volt az Európa-bajnokságok történetének 14. tornája.